VEGA præsenterer  **Phlake klar til smooth entre i Store VEGA**

*Den danske R&B-duo Phlake har haft et fænomenalt 2015 med hitsinglen ”Pregnant” og en udsolgt Ideal Bar koncert. De følger deres udsolgte Lille VEGA koncert i aften op med en ny i Store VEGA lørdag den 29. oktober.*

Populære [Phlake](https://www.facebook.com/phlake-402433419930535/?fref=ts) præsterer på et lille års tid til at spille headliner koncerter i alle VEGAs tre sale, og det med kun tre singler, deriblandt radiohittet ”[Pregnant](https://www.youtube.com/watch?v=KIfehuB3cfw)”.

Duoen gav deres første rigtige koncert på Ideal Bar dette efterår. Ekstrakoncerten i Lille VEGA blev ligeledes også udsolgt på ganske kort tid.

**Rythm&Balls**
Phlake udgøres af producer Jonathan Elkær og forsanger Mads Bo, der sammen mixer lækkerheden fra R&B og hårdheden fra hiphoppens rytmespor til dét, de selv kalder ”Rythm&Balls”.
Phlake introducerede sig selv i 2015 med street-singlen ”Like You” og senere ”So Faded”, men har for alvor fået fat i danskerne med deres hyldest til den gravide kvinde på singlen 'Pregnant', der i efteråret var P3s Uundgåelige og nu har ramt over 5 millioner streams på Spotify. Til DR Output har bandet også lavet dette cover af Bon Ivers ”[Skinny Love](https://www.youtube.com/watch?list=PLLPtaQdg1mAAR8a8aBV07qcc5ahC74hcz&v=JyVOo8gDCFE)”.

**Fakta om koncerten**:

Phlake

Lørdag den 29. oktober kl. 20.00

Store VEGA, Enghavevej 40, 1674 København V

Billetpris: 200 kr. + gebyr
Billetsalget starter mandag d. 11. januar via VEGAs hjemmeside og Ticketmaster Billetnet.